યુરોપ- અમેરિકામાં બોડી બિલ્ડિંગનું કલ્ચર પેદા થયું છે. ખરેખર તો આપણે જાણે અખાડાનો વિચાર જ નિકાસ કરી દીધો છે. બોડી બિલ્ડિંગ પણ એક સ્વાવલંબી- સસ્તી સ્પોર્ટ્સ એક્ટિવિટી છે. શરીર શાસ્ત્રીઓએ વિવિધ વ્યાયામના લાભની ટકાવારી માંડી છે તેનાથી થતા ફાયદાના ટકા માંડ્યા છે. જુદા જુદા વ્યાયામ થકી તમારા શરીરના વિવિધ સ્નાયુને કેટલો શ્રમ પડે છે? કેટલી સહનશક્તિ કેળવાય છે? શરીરમાં કેટલી લચક આવે છે? કેટલી ઝડપ અને સંકલ્પ આવે છે? તે બધાના આંકડા મંડાયા તો બોડી બિલ્ડિંગ અને કુસ્તીનો આંક 13નો આવ્યો છે- એટલા માર્ક ગણ્યા છે. બોડી બિલ્ડિંગની તાલીમનો શ્રેષ્ઠ સમય સાંજનો છે તેમ ચાર્લ્સ ફ્રેઝર કહે છે. એ વ્યાયામ પહેલાં ચા-કોફી પીવાં ન જોઈએ. માત્ર ફ્રૂટ જ્યૂસ અરધા કલાક પહેલાં પીવો તો ચાલે. પગ, ગરદન, છાતી, પેટ અને હાથ એ પાંચ અંગોને તમામને વ્યાયામ મળવો જોઈએ. આસનો ઉપરાંત આ જરૂરી છે. {